В началото на войната Османската империя разполага с общо 100 000 бойци срещу Сърбия и Черна гора. Сръбските сили са приблизително същите на брой, но са слабо подготвени за бойните действия. Разпределени са в четири армии, наречени според района на дислокация – Дринска и Ибърска (на западното и югозападното направление), Моравска (по пътя Белград – Ниш) и Тимошка армия (срещу Видин). Главните сили (около 40 000 войници) са в състава на Моравската армия, поставена под командването на руския генерал Михаил Черняев, ветеран от Кримската и Кавказката война.